Las Palmas de Gran Canaria

Las Palmas de Gran Canaria, òg berre kalla Las Palmas, er regionshovudstad (i lag med Santa Cruz), ein kommune, og den største byen på Kanariøyane. Byen ligg nordaust på Gran Canaria, om lag 150 km utanfor nordvestkysten av AfrikaSituación y Clima. Ayuntamiento de Las Palmas de Gran Canaria. i Atlanterhavet.  Nabokommunane er Arucas, Santa Brígida og Telde. Hamna heiter Puerto de la Luz.

Innbyggjartalet er 377 650 (2017). Byen er del av det femte største storbyområdet i Spania med om lag 700 000 innbyggjarar.Demographia: World Urban Areas Per 2010 var Las Palmas den niande største spanske byen. Av byar i Den europeiske unionen som ikkje ligg i Europa, er Las Palmas den største.

 Historie 
Las Palmas vart grunnlagd 24. juni 1478 som Real de Las Palmas av Juan Rejón, leiaren for den kastiljanske hæren som invaderte øyane og gjekk til krig mot dei lokale guanchane (innfødde på Kanariøyane). Han har namn etter dei mange palmetrea som voks her.

I 1492 kom Kristoffer Columbus til byen og var her ei stund før han reiste vidare på den første reisa til Amerika. Han stoppa her òg på veg attende til Spania. 

mini|venstre|Det gamle fengselet Barranco Seco

I 1883 byrja ein byggja ei moderne hamn ved byen.

I 1927 vart byen den andre hovudstaden på Kanariøyane. Før den tid var berre Santa Cruz de Tenerife hovusdstad.Real Decreto de 30 de noviembre de 1833 en wikisourceReal Decreto de 30 de noviembre de 1833 en el sitio web oficial del Gobierno de Canarias

Hamna, Puerto de la Luz, fekk auka betydning på 1970-talet og tidleg på 1990-talet då Suezkanalen var lukka på grunn av Midtausten-konflikten.

Klima
Las Palmas har eit subtropisk klima med sommarlege temperaturar året rundt.

Næringsliv
Hamna er stoppestad for mange skip som går i fart mellom Europa og Amerika, og blir årleg vitja av tusenvis av fartøy. Det har bunkersoljelager, og blir også brukt som stoppestad for fiskefartøy og passasjertrafikk. Hovudeksportartiklar frå hamna er mellom anna sement, bananar, tomatar og andre landbruksprodukt. Turisme står for om lag 60 % av økonomien.

Folkesetnad
Innbyggjartalet er 377 650 (2017). Nær halvparten (45,9 %) av innbyggjarane på øya Gran Canaria og 18,35 % av innbyggjarane på Kanariøyane bur (per 2008) i byen (per 2008). 

Organisering
Inndelinga av Las Palmas er (per 2018):http://www.laspalmasgc.es/es/la-ciudad/distritos/
Vegueta, Cono Sur y Tafira
Centro
Isleta-Puerto-Guanarteme
Ciudad Alta
Tamaraceite-San Lorenzo-Tenoya

Strender
Her finst fem strender (Las Canteras, Las Alcaravaneras, San Cristobal, El Confital og La Laja).

Festdagar
Det årlege karnivalet i Las Palmas de Gran Canariahttp://www.laspalmascarnaval.com er ein av dei største attraksjonane i byen. 

 Kjelder 

 Denne artikkelen bygger på «Las Palmas de Gran Canaria» frå ,  den 12. oktober 2009. 
  oppgav desse kjeldene:

 Bakgrunnsstoff 

 infolaspalmas.com

Kategori:Byar på Kanariøyane
Kategori:Gran Canaria
Kategori:Spanske hamnebyar ved Atlanterhavet
Kategori:Busetnader grunnlagde i 1470-åra
Kategori:Skipingar i 1478